นี่คือรายชื่อตัวละครและนักแสดง จาก**ระเบิดเถิดเทิง** ซึ่งมีดังนี้

นักแสดงหรือตัวละครเก่าที่ปรากฏตัวจนถึงปัจจุบัน
----------------------------------------------

* **เท่ง เถิดเทิง** (2539-2564) รับบทเป็นตัวละคร ดังต่อไปนี้

**เท่ง** (2539-2555 / 2561-2564) ใน *ระเบิดเถิดเทิง, ระเบิดเถิดเทิง รุ่น 3, ระเบิดเถิดเทิง ลั่นทุ่ง, ระเบิด​เที่ยง​แถว​ตรง​, ระเบิดเถิดเทิง ซอยข้าใครอย่าแตะ*

นักเลงคุมซอยเถิดเทิง มีนิสัยที่เจ้าชู้ มีอาชีพทำกรอบพระ เป็นคนไม่เอาไหน แต่เดิมเท่งเป็นเพียงแค่ลูกน้องนักเลงของทุ้ย (เกียรติ กิจเจริญ) และทึ้ง (เอกพันธ์ บรรลือฤทธิ์) แต่หลังจากทุ้ยและทึ้งได้ไปอาศัยที่ต่างประเทศ ทำให้เท่งได้เป็นหัวหน้านักเลงคุมซอยเถิดเทิงแทน ต่อมาเท่งได้แต่งงานกับตุ่ม และมีลูกด้วยกันหนึ่งคนคือ ลูกเกลี้ยง เท่งกับตุ่มครองรักกันมานานต่อมาด้วยความไม่เอาไหนของเท่ง ทำให้เป็นที่ครหาของชาวซอยว่าเท่งเกาะเมียกิน ทำให้เท่งและตุ่มระหองระแหงและหย่ากันในที่สุด ต่อมาเท่งได้คบกับ หลิว ลูกสาวของเฮียซ้ง เท่งเคยพยายามจะเอาดีเพื่อแต่งงานกับหลิวตามเงื่อนไขของเฮียซ้ง แต่สุดท้ายก็ไม่ได้หมั้น และเคยเอาชนะใจครูนุจรีแต่ไม่สำเร็จ

เท่ง เป็นลูกกำพร้าพ่อแม่ โดยเท่งนั้นถูกทิ้งอยู่ในจุดทิ้งขยะในซอยเถิดเทิงขณะที่ยังเป็นทารก และพ่อมหาได้พบเข้า จึงเก็บมาเลี้ยงและตั้งชื่อว่า เท่ง โดยชื่อเท่งนั้นมาจากตัวหนังตะลุงที่อยู่ข้างๆ พ่อมหาจึงกลายเป็นพ่อบุญธรรมของเท่งตั้งแต่บัดนั้น

ในระเบิดเถิดเทิง รุ่น 3 เท่งได้เดินทางไปทำงานที่ซาอุดีอาระเบียเป็นเวลา 5 ปี ไปนั่งเครื่องบิน พร้อมความหวังที่จะหอบเงินกลับมา ขากลับก็ยังกลับมาพร้อมความผิดหวังเหมือนเดิม แถมยังนั่งเรือหางยาวกลับมาอีก ภายหลังได้ออกจากซอยเถิดเทิงไปอยู่ที่บ้านลั่นทุ่ง เพื่อหนีหนี้ที่ทำเช็ค 5 ล้านบาทหายไป

เมื่อไปถึงหมู่บ้านลั่นทุ่ง เท่งยังคงเป็นนักเลงคุมซอยอยู่จึงได้ล่วงรู้ว่ามีทองคำที่ซ่อนอยู่ในวัดจึงพยายามแฝงตัวเข้ามาเพื่อที่จะนำทองคำไปใช้หนี้ แต่ในระหว่างที่เท่งพบทองคำที่ซ่อนอยู่ในพระพุทธรูป จึงช่วยขุนทำหน้าที่นายอำเภอที่สถานีรถไฟ เท่งกลับต้องเจอสถานการณ์ที่เลวร้ายกว่าเมื่อเพชรและหลวงตาคืออดีตโจรที่คอยช่วยเหลือชาวบ้านและเป็นผู้หลอมทองคำไว้ในพระพุทธรูป ทำให้ชีวิตของเท่งที่หวังว่าจะมีชีวิตที่สงบสุขกลับต้องพังทลายและต้องกุมความลับของทองคำอย่างหลีกเลี่ยงไม่ได้ ต่อมาเท่งได้กลับไปใช้ชีวิตกับลูกเกลี้ยงที่ซอยเถิดเทิงตามที่ลูกเกลี้ยงได้ส่งจดหมายร้องขอไว้

ในระเบิดเถิดเทิงซอยข้าใครอย่าแตะ เท่งได้กลับมายังซอยเถิดเทิงมาพร้อมโหน่ง และพบความเปลี่ยนแปลงมากมายในซอย เท่งได้ไปยังบ้านของพ่อมหาแต่เขาได้เจอกับบัว เจ้าของบ้านคนปัจจุบัน โดยบัวได้บอกเท่งว่าพ่อมหาได้ไปแสวงบุญที่อินเดีย และก่อนที่พ่อมหาจะไปได้สั่งบัวว่าเมื่อเท่งกลับมาให้เรียกทนายความมาเพื่ออ่านสัญญาเกี่ยวกับบ้านของมหา โดยเท่งต้องการที่จะขายบ้านหลังนี้ให้กับเสี่ยหมี เจ้าของพลาซ่าในซอยเถิดเทิง แต่บัวไม่ยอมขายบ้านให้ ซึ่งเมื่อทนายความได้อ่านสัญญาของพ่อมหาว่าเท่งและบัว ได้เป็นเจ้าของบ้านร่วมกัน และต้องให้บัวเซ็นยินยอมเท่านั้น ถึงจะได้ขายบ้าน แต่บัวไม่ยอมเซ็นจึงไม่ได้ขายบ้าน ต่อมาเท่งได้พบกับแคท บอดี้การ์ดสาวของเสี่ยหมีและสปอยส์จนตกหลุมรัก ในช่วงแรกที่เท่งเข้าไปจีบแคทแต่แคทไม่ชอบเท่ง พอหลังจากจีบแคทมาเรื่อย ๆ จนในที่สุดแคทยอมตกลงเป็นแฟนกับเท่ง แต่หลังจากคบกับแคททำให้รู้ว่าสไตล์การใช้ชีวิตระหว่างเท่งกับแคทไม่เหมือนกันและไปด้วยกันไม่ได้จนเลิกกันในที่สุด

**จ.ส.อ.เท่ง (จ่าเท่ง)** (2555-2558) ใน *ระเบิดเที่ยงแถวตรง*

เป็นครูฝึกที่ดูแลหน่วยรบพิเศษของค่ายนี้ ที่ผ่านมาเท่งเคยเป็นหัวหน้าหมู่นำทัพทหารไปรบหลายสงคราม แต่ไม่รู้ว่าด้วยความเก่ง หรือความซวยกันแน่ เพราะในการรบทุกครั้ง ลูกน้องของเท่งต้องตายทั้งหมด มีเพียงเท่งคนเดียวที่รอด ตอนนี้จ่าเท่งลาออกจากการเป็นทหารตามแผนการลับของท่าน ผบ. เพื่อทำภารกิจลับโดยการเป็นลูกน้องของเสี่ยเจ๋ง ตอนนี้จ่าเท่งกลับมาเป็นทหารเรียบร้อยแล้ว แต่จ่าเท่งโดน ผบ. สั่งให้เป็นพ่อครัวในโรงครัวแทน

**อาเท่ง** (2558-2559) ใน *ระเบิดเถิดเทิงสิงโตทอง*

ชายพเนจรที่มาขออาศัยอยู่ในศาลเจ้าพ่อสิงโต และโกหกว่าเชิดสิงโตเก่ง ปัจจุบันได้กลายเป็นอาจารย์ฝึกสอนในคณะสิงโตทอง

**เพชร ทรนง** (2558-2560) ใน *ระเบิดเถิดเทิงแดนเซอร์ทะลวงไส้*

เจ้าของค่ายมวยทรนง อดีตแชมป์สมัยเดียวเวทีมวยราชดำเนิน มีความหวังจะให้ลูกชาย กลับมาช่วยสร้างชื่อให้ค่ายให้กลับมาโด่งดังอีกครั้ง เป็นพ่อม่ายเมียทิ้งเพราะรับความจนไม่ไหว ชอบคุยอวดว่ามีความเกี่ยวข้องกับนักมวยดังๆ รู้จักทุกคน ทั้งๆ ที่รู้จักเขาอยู่ฝ่ายเดียว

**แดร็ก (แดร็กคูล่า)** (2560-2561) ใน *ระเบิดเถิดเทิงแดร็กคูล่าหารัก*

แวมไพร์จากอังกฤษ อายุ 500 ปี ถูกจับผลัดจับผลูจากอังกฤษมาตั้งรกรากด้วยการทำโรงแรมที่ถนนข้าวสาร มีนิสัยที่เป็นแวมไพร์ ชอบกินเลือด ท่ามาก และกลัวแสงอาทิตย์ เขาพยายามปกปิดความลับไม่ให้ใครรู้ว่าตนเองเป็นแวมไพร์ดูดเลือด เขาชอบมินอา ไกด์สาวเกาหลีเพราะมีหน้าตาเหมือนจังกึม อดีตคนรักเมื่อ 500 ปีที่แล้ว และพยายามจะทำให้มินอากลายเป็นแวมไพร์ให้ได้ แต่เมื่อเขาแตะตัวมินอาเมื่อไร จะรู้สึกเหมือนโดนไฟช็อต ทำให้เขาต้องอยู่กันห่าง ๆ ท่านแดร็กเสียเขี้ยวข้างซ้ายไปตั้งแต่ถูกปู่ของมินอาตามล่า ปัจจุบัน เขี้ยวข้างซ้ายของแดร็กคูล่าถูกปู่ของมินอานำมาลงอาคมแล้วทำเป็นสร้อยคอให้มินอาได้ใส่ป้องกันตัว แต่ก็ถูกด่างหลอกเอาไป ก่อนที่จะมีคนมาชิงต่อจากด่าง เพื่อนำไปคืนชีพลินคอร์น ท่านแดร็กเคยถูกลินคอร์นสะกดจิต แต่ก็ได้สติอีกครั้งเพราะความรักของมินอาที่มีต่อท่านแดร็ก ต่อมา ท่านแดร็กก็ถูกวิญญาณของลินคอร์นสิงร่างหลังจากที่ทำลายร่างของลินคอร์นแล้ว และท่านแดร็กก็ตายลงเพราะถูกมินอาตอกลิ่มที่หน้าอก และวิญญาณของลินคอร์นก็สลายไปพร้อมกัน แต่แล้ว ท่านแดร็กก็ฟื้นขึ้นมาอีกครั้ง เพราะมินอาแบ่งอายุให้ท่านแดร็ก จากนั้น ทั้งคู่ก็อยู่ด้วยกันอย่างมีความสุข

**ครูเท่ง** (2564) ใน *เถิดเทิงม่วนคักฮักหลาย*

* **โหน่ง ชะชะช่า** (2541-2564) รับบทเป็นตัวละคร ดังต่อไปนี้

**จารย์โหน่ง** (2564) ใน *เถิดเทิงม่วนคักฮักหลาย*

**โหน่ง** (2541-2555 / 2561-2564) ใน *ระเบิดเถิดเทิง , ระเบิดเถิดเทิง รุ่น 3 , ระเบิดเถิดเทิง ลั่นทุ่ง* ,*ระเบิดเถิดเทิง ซอยข้าใครอย่าแตะ*

ลูกน้องเท่ง เป็นคู่หูคู่ใจและทำอะไร ๆ ด้วยกันอยู่เสมอ มีวลีติดปากว่า "ฮะโหน่งมาแว้ว!" ปัจจุบันได้แต่งงานกับแก้ว คู่หมั้นที่หมั้นกันหลายปี กำลังหาทางเลิกกับแก้วให้ได้ แต่ทุกวันนี้ยังต้องขอเงินจากเมียใช้ประจำ เดิมทีเป็นนักเลง แต่หันมาเอาดีเป็นช่างตัดผมข้างร้านขายหนังสือของเฉื่อย ต่อมาได้เป็นลูกบุญธรรมของตุ่ม เมียเก่าของเท่ง เท่งจึงเป็นทั้งพ่อบุญธรรมและลูกพี่ ต่อมาโหน่งทำอาชีพเป็นนักแสดงตัวประกอบ แต่ชอบอวดว่าเป็นนักแสดงชื่อดัง บางครั้งโหน่งก็มีอาการเกย์แตกชอบพูดแทะโลมเท่ง เช่น "เท่งโตเร็วนะเราน่ะ" แล้วก็ลวนลาม บางครั้งก็ต่อยท้องเท่งพาขึ้นห้อง หรือไม่ก็จะลวนลามลูกเกลี้ยง โดยจะพูดว่า "เกลี้ยงโตเร็วดีนี่" หรือแอบดูลูกเกลี้ยงอาบน้ำ โดยเท่งมักจะพูดว่า "เฮ้ย นั่นหลานนะไอ้นี่หลานก็ไม่เว้น" โหน่งมักจะหาทางจับบัวไรทำเมีย แต่ก็ไม่สำเร็จ

5 ปีผ่านไป โหน่งได้เลิกกับแก้ว แล้วมาอาศัยอยู่กับเท่งและพ่อมหาแทน และพยายามลบคำสบประมาทที่ว่า "อีกไม่นานก็ต้องง้อเมียกิน" แต่ภายหลังกลับมาคืนดีกันโดยมีเงื่อนไขของผู้ใหญ่ว่าต้องการหลานของผู้ใหญ่และให้แก้วมีลูก ภายหลังได้หนีตามไปอยู่กับเท่ง ที่บ้านลั่นทุ่ง เมื่อมาถึงหมู่บ้านลั่นทุ่ง โหน่งยังคงรู้สึกคิดถึงแก้วอยู่และต้องมารับชะตากรรมที่เกิดจากการกระทำของเท่งที่ล่วงรู้ความลับของทองคำในพระพุทธรูป ทำให้โหน่งรู้สึกกลัวกับการที่หนีมาอยู่ที่หมู่บ้านลั่นทุ่ง อย่างไรก็ตามโหน่งได้ไปเดินทางไปยังประเทศอินเดียเป็นเวลา 5 วันเพื่อไปแสวงบุญโดยที่เท่งไม่รู้เรื่องและกลับมาในช่วงปีใหม่ ท้ายที่สุดโหน่งได้ตามเท่งกลับไปอยู่ที่ซอยเถิดเทิงเหมือนเดิม

ในระเบิดเถิดเทิงซอยข้าใครอย่าแตะ โหน่งได้ตามเท่งกลับมายังซอยเถิดเทิง โหน่งตามหาแก้ว อดีตแฟนจนเจอตัว และง้อขอคืนดีกับแก้ว แต่แก้วกลับไม่ยอมคืนดีด้วย

**จ.ส.อ.โหน่ง (จ่าโหน่ง)** (2555-2558) ใน *ระเบิดเที่ยงแถวตรง*

อดีตทหารครูฝึกหมาทหาร แต่ถูกพักราชการทหารเพราะแอบขโมยอาหารหมากลับบ้าน มีความสามารถในการดมกลิ่น และบอกได้หมดว่าเป็นกลิ่นอะไรยกเว้นกลิ่นตัวของตัวเองที่ไม่เคยได้กลิ่น ในตอน "จุดเริ่มต้นของความสำเร็จ" จ่าโหน่งได้เลื่อนขั้นเป็นครูฝึกแล้ว และจ่าโหน่งกลายเป็นครูฝึกครั้งที่ 2 แทนจ่าเท่งอีกด้วย

**อาโหน่ง** (2558-2559) ใน *ระเบิดเถิดเทิงสิงโตทอง*

ลูกชายคนสุดท้องของอากงเล้ง ลักษณะนิสัย เชื่อคนง่าย, ขี้สงสาร ทำให้ถูกหลอกประจำ เคยคบกับเซลฟี่ แต่ต่อมาถูกบอกเลิกเพราะอาเท่งบังคับให้เซลฟี่ไปกินข้าวกับเสรี

**แหนม** (2559-2560) ใน *ระเบิดเถิดเทิงแดนเซอร์ทะลวงไส้*

กระเทยแดนเซอร์หญิงในร่างใหญ่ยักษ์ แต่เขากลับใจมาเป็นผู้ชายเต็มตัว

**ด่าง** (2560-2561) ใน *ระเบิดเถิดเทิงแดร็กคูล่าหารัก*

เป็นลูกสมุนหรือคู่ใจของท่านแดร็กคูล่าที่เปรียบตัวเองเป็น มนุษย์หมาป่า เขาตามท่านแดร็กคูล่า และร่วมทำโรงแรมที่ถนนข้าวสารกับแดร็กคูล่าเช่นกัน ด่างคุมตัวเองไม่ได้ถ้าเห็นวงกลมสีเหลืองลักษณะคล้ายพระจันทร์ เพราะจะทำให้นิสัยของมนุษย์หมาป่าออกมาทันที ด่างเคยออกมาจากโรงแรมเพราะโกรธท่านแดร็กที่ชอบด่าและต่อว่าเขา แต่ท่านแดร็กก็ให้ด่างกลับมาอยู่ที่โรงแรมอีกครั้งหนึ่ง

นักแสดงหรือตัวละครที่ไม่ปรากฏตัวแล้ว
------------------------------------

### นักแสดงที่มีตัวละครในระเบิดเถิดเทิง มากกว่าหนึ่งตัว

* **ส้มเช้ง สามช่า** (2546-2555 / 2561-2564) รับบทเป็นตัวละคร ดังต่อไปนี้

**แก้ว** (2546-2553 / 2561-2564) ใน *ระเบิดเถิดเทิง, ระเบิดเถิดเทิง รุ่น 3* ,*ระเบิดเถิดเทิง ซอยข้าใครอย่าแตะ*

เป็นคนจังหวัดสุพรรณบุรี มีนิสัยซื่อแต่โง่ หน้าตาขี้เหร่ ปรากฏตัวครั้งแรกในตอน **ทวงสัญญา** แก้วแอบชอบและรักโหน่งมากเนื่องจากต้องการมีลูกกับโหน่งให้ได้ แต่โหน่งกลับไม่ชอบด้วยเพราะหน้าตาของแก้ว แต่ต่อมาโหน่งก็ยอมคบและแต่งงานกับแก้วเพราะจะได้เกาะเมียกิน

แต่เดิมแก้วเป็นทั้งเพื่อนและลูกจ้างของหงส์ซึ่งเป็นหลานสาวของเจ๊หม่ำ แก้วแอบชอบโหน่งตั้งแต่ที่แก้วยังเป็นลูกจ้างร้านของหงส์ ต่อมาหงส์ได้แต่งงาน แก้วจึงมาอาศัยอยู่กับตุ่มและเต่า ต่อมาแก้วได้แต่งงานกับโหน่งและได้ทำกิจการหอพักหญิงในซอย (โดยแต่เดิมเป็นร้านเสริมสวยของตุ่มและเต่า) สาเหตุเนื่องจากได้ซื้อเครื่องซักผ้ามาเกินจำนวน จึงเปิดกิจการหอพักหญิงที่ชื่อว่า "หอพักคู่รักใหม่" เพื่อให้คุ้มค่ากับการที่ซื้อเครื่องซักผ้ามาเกินจำนวน

ต่อมาแก้วกลับมาเปิดร้านขายของซึ่งเป็นร้านเดิมของเจ๊หม่ำและเฮียซ้ง เนื่องจากโหน่งนำโฉนดหอพักไปกู้เงินเฮียซ้งแล้วไม่มีเงินไปใช้หนี้
ปัจจุบัน แก้วเลิกกับโหน่ง เนื่องจากต้องการให้โหน่งมีความสุขและเป็นเจ้าของร้านกาแฟหน้าปากซอย (ร้านเจ๊หม่ำเดิม) ในระเบิดเถิดเทิง รุ่น 3 นั้น เมื่อโหน่งรู้ว่าแก้วกำลังจะแต่งงานใหม่โดยที่พ่อของแก้วพาลูกเขยคนใหม่มาโหน่งจึงได้พิสูจน์ให้พ่อของแก้วอีกครั้งว่าตนไม่ได้ทิ้งแก้วและยังรักแก้วอยู่จนทำให้พ่อของแก้วกลับมาใจอ่อนอีกครั้งและยอมรับโหน่งเป็นลูกเขยอีกครั้งจนในที่สุดโหน่งและแก้วกลับมารักดังเดิม

ในระเบิดเถิดเทิงซอยข้าใครอย่าแตะ แก้วได้มาเปิดร้านอาหารอยู่ในพลาซ่าของเสี่ยหมี และแก้วมีหน้าตาที่สวยขึ้นกว่าเดิม ไม่ขี้เหร่แล้ว ทำให้โหน่งต้องตามมาง้อขอคืนดีอีกครั้ง แต่แก้วไม่ยอมคืนดีด้วย

**มะขวิด**(2553-2555) ใน *ระเบิดเถิดเทิง ลั่นทุ่ง*

ป้าของมะนาวและมะตูม เป็นคนปากจัด เกลียดผู้ชายเมื่อเห็นผู้ชายเข้ามาในร้านเนื่องจากมะขวิดเคยถูกสามีทิ้งทำให้เกิดความฝังใจขึ้นมา จะต้องเอาปืนไล่ยิงเป็นประจำ และยังไม่ชอบได้ยินคำว่า "ผู้" อีกด้วย (เช่น หอยแมลงภู่, ชมพู่, ต้นพู่ระหงส์) แต่ภายหลังได้รู้ว่ามะตูมและมะนาวได้เริ่มคบกับผู้ชายเลยยอมให้เพื่อความเชื่อใจ หลังจากที่ป้ามะขวิดถูกโจรเก้านิ้วลักพาตัวไปเรียกค่าไถ่แล้วจุดไฟเผากุฏิ แล้วขุนช่วยป้ามะขวิดออกมา ป้ามะขวิดก็ใจอ่อน ยอมให้มะตูมกับขุน และมะนาวกับทอง ได้แต่งงานกัน

* **เด๋อ ดอกสะเดา** (2540-2555 / 2558-2559) รับบทเป็นตัวละคร ดังต่อไปนี้

**พ่อมหา** (2540-2555) ใน *ระเบิดเถิดเทิง, ระเบิดเถิดเทิง รุ่น 3, ระเบิดเถิดเทิง ลั่นทุ่ง*

พ่อบุญธรรมของเท่ง ในอดีตพ่อมหามีชื่อเดิมว่า "เสือเผ่น" เป็นคนธรรมะธรรมโม ชอบเข้าวัดเข้าวา มีตำแหน่งเป็นมัคนายกของวัดประจำซอยเถิดเทิง ปรากฏตัวครั้งแรกในตอน "มหาผู้มาใหม่" (เข้ามาแทนเอกพันธ์ บันลือฤทธิ์ ที่ออกจากรายการไป) ปัจจุบันทำกรอบพระถือว่าเป็นรายได้หลักของครอบครัว
พ่อมหามีนิสัยชอบขี้ลืมอย่างมาก เนื่องจากอายุมาก พ่อมหาไม่ถูกกับเฮียซ้ง เพราะหาว่าเฮียซ้งเป็นคนขี้โกง ชอบเรียกชื่อเฮียซ้งผิดบ่อย ๆ เป็น กิม พ่อมหาได้หาทางกำจัดไล่เฮียซ้งออกจากซอยเถิดเทิงอยู่หลายครั้ง แต่ก็ไม่สำเร็จ แต่ตอนหลัง ๆ มาพ่อมหาและเฮียซ้งก็คืนดีกัน
แต่เดิมพ่อมหาเคยขายยาดองอยู่ริมสะพานภายในซอยเถิดเทิงชื่อร้าน มหายาดอง แต่ต่อมาได้ย้ายมาข้างร้านหนังสือเฉื่อย พ่อมหาได้ออกจากซอยเถิดเทิงตามเท่งโหน่ง มาที่บ้านลั่นทุ่งด้วยอันเนื่องจากพ่อมหามีส่วนเกี่ยวข้องกับทองคำที่ซ่อนอยู่ในพระพุทธรูป และอาศัยอยู่ที่นั่น 

ในระเบิดเถิดเทิงซอยข้าใครอย่าแตะ พ่อมหาถูกเสี่ยหมี ขอซื้อที่ดินและบ้านหลายครั้ง เพื่อทำเป็นลานจอดรถในพลาซ่าของตน แต่พ่อมหาไม่ยอมขายให้ และได้สั่งบัว เจ้าของบ้านพ่อมหาคนปัจจุบัน ว่าเมื่อเท่งกลับมาแล้วให้เรียกทนายความมาอ่านสัญญาเกี่ยวกับที่ดินและบ้านที่พ่อมหาได้ทำไว้ ก่อนที่จะไปแสวงบุญที่ประเทศอินเดีย

**เหลียง** (2558-2559) ใน *ระเบิดเถิดเทิงสิงโตทอง*

อดีตสามีของหงส์ฟ้า มีลูกสาวด้วยกันคือ เหมย ปัจจุบันได้เลิกรากันและไปเป็นคนเฝ้าศาลเจ้าพ่อสิงโต

* **บริบูรณ์ จันทร์เรือง** (2553-2558 / 2558-2559 / 2560-2561) รับบทเป็นตัวละคร ดังต่อไปนี้

**ทอง** (2553-2555) ใน *ระเบิดเถิดเทิง ลั่นทุ่ง*

นักเลงประจำหมู่บ้านลั่นทุ่ง มีนิสัยโอ้อวด เป็นลูกของตาเพชร เจ้าของตลาดในหมู่บ้านลั่นทุ่ง เขามักถูกล้อว่าเตี้ยอยู่เสมอ แอบชอบมะนาวตั้งแต่แรกเห็น แต่มะนาวไม่มีใจให้กับเขาเลยสักนิด แต่ทองก็ไม่ทิ้งความพยายาม จนมะนาวใจอ่อนยอมหมั้นด้วยในตอน เดอะ บอดี้การ์ด ปัจจุบันได้แต่งานกับมะนาว ภายหลังทองได้ตามเท่งและโหน่งจากบ้านลั่นทุ่งไปซอยเถิดเทิง แต่โดนพวกตำรวจไล่ออกจากซอยเถิดเทิงซะก่อน ปัจจุบันทองตามตาเพชรไปอยู่ที่ต่างประเทศ

**จ.ส.อ.ยอดชาย (จ่ายอร์ช)** (2555-2558) ใน *ระเบิดเที่ยงแถวตรง*

เจ้าของร้านขายอาหารในตลาด เป็นนายหน้าค้าความผิดทุกอย่าง ทำเพื่อเงินได้ทุกเรื่อง และจะคอยสร้างความวุ่นวายให้ทหารในหน่วยรบพิเศษคอยแก้ไขอยู่เสมอ ยอร์ชอาศัยอยู่กับน้องสาว เพราะพ่อแม่เสียชีวิตไปแล้ว ตั้งแต่ตอนทหารใหม่ยอร์ชเข้าร่วมในกองพันทหารค่ายกระสุนดินดำด้วยความมือไวหยิบฉกสิ่งของจากคนอื่นได้โดยที่เจ้าตัวไม่รู้ตัว แอบแต่งงานกับพยาบาลสมหญิง ปัจจุบันยอร์ชเป็นผู้ช่วยของจ่าเท่ง และในปัจจุบันนี้ พลยอร์ชได้รับเลื่อนตำแหน่งจาก พลทหาร เป็น จ่าสิบตรี หรือ จ่ายอร์ช และ ตอน ภารกิจลับสุดยอด ยอร์ชได้ปลอมตัวเป็นชาวต่างชาติ ค้าอาวุธ-ปืน ข้ามชาติ ร่วมกับเสี่ยเจ๋ง และ จ่าเท่ง

**เสรี** (2558-2559) ใน *ระเบิดเถิดเทิงสิงโตทอง*

เป็นคนขับรถคนใหม่ของตระกูลซ้อง แต่มีนิสัยชอบตะโกนเสียงดัง และ ชอบใช้กำลังคบกับเซลฟี่ แต่ต่อมาถูกเซลฟี่บอกเลิกคบเพราะนิสัยของเสรีเอง

**ทิม บล็อกเกอร์** (2560-2561) ใน *ระเบิดเถิดเทิงแดร็กคูล่าหารัก*

ชาวต่างชาติรีวิวเรื่องท่องเที่ยวที่มาพักที่โฮสเทลและติดอันดับลูกค้าเจ้าปัญหาของที่นี่เป็นที่สุด เพราะไม่พอใจในการบริการของโฮเทลนี้ (และเป็นคู่ปรับของแดร็กคูล่า) และอยากจะออกจากโฮเทล แต่ก็ต้องเปลี่ยนใจอยู่ต่อเมื่อได้มาเจอกับมินอา ไกด์สาวเกาหลี ทิมได้ถูกคำสาปจนทำให้เขาต้องกลายเป็นแวมไพร์ ต่อมา ทิมก็ได้ร่วมหลับนอนกับแซนดี้อย่างไม่ได้ตั้งใจ จนทำให้แซนดี้ตั้งครรภ์ ทิมเคยตายเพราะแสงอาทิตย์เนื่องจากปกป้องชีวิตของแซนดี้และลูกในครรภ์ของเธอจากแวมไพร์ในคราบแม่บ้านของโรงแรม ก่อนที่ยมบาลจะให้วิญญาณของทิมเข้าร่างของเขาเพื่อกลับมาพบแซนดี้อีกครั้ง ทิมใช้พลังของเขาในการช่วยผู้อื่นหลายครั้ง และยังเคยขอแซนดี้แต่งงานอีกด้วย

* **ดีใจ ดีดีดี** (2543-2549 /2559-2560) รับบทเป็นตัวละคร ดังต่อไปนี้

**เต่า** (2543-2549) ใน *ระเบิดเถิดเทิง*

เพื่อนสนิทของตุ่มและคุณนายสะอาด ทำกิจการร้านเสริมสวยที่ชื่อว่า **เต่า ซาลอน** โดยร่วมหุ้นกับตุ่ม ปรากฏตัวครั้งแรกในตอน **ทำเลทอง** เต่ามีนิสัยคล้ายเจ๊หม่ำ ตอนแรกเธอเป็นโสด แอบชอบเท่งแฟนของตุ่มมาอยู่พักหนึ่ง ต่อมาได้คบกับหมวดยุ้ย ตำรวจที่ซอยเถิดเทิง แต่ก็ได้เลิกกันไป เต่าได้อุ้มบุญท้องแทนตุ่ม และคลอดลูกเกลี้ยงออกมา เต่าจึงอยู่ในสถานะแม่บุญธรรมของลูกเกลี้ยง ในตอน **พินัยกรรม** เต่าได้ออกจากซอยเถิดเทิงไปพร้อมกับแฟนหนุ่มคนใหม่ซึ่งได้รู้จักและคบหาดูใจกันผ่านทางอินเทอร์เน็ตไปอยู่ที่สหรัฐอเมริกา ปัจจุบันเต่าตามไปอยู่กับตุ่มที่ยุโรปแล้วและบางครั้งจะกลับมาที่ซอยเถิดเทิงเพื่อมาหาลูกเกลี้ยงและตามหาเพชรในตู้เซฟที่ตุ่มทิ้งเอาไว้ที่ซอยเถิดเทิง

**เจ๊หอยทอด** (2559-2560) ใน *ระเบิดเถิดเทิงแดนเซอร์ทะลวงไส้*

เจ้าของร้านโชว์ห่วย ที่รวยแต่ขี้งก เป็นภรรยาของอำนาจ

* **เอกพันธ์ บรรลือฤทธิ์** (2540 / 2549) รับบทเป็นตัวละคร ดังต่อไปนี้

**ทึ้ง** (2540) ใน *ระเบิดเถิดเทิง*

ปรากฏตัวครั้งแรกในตอน **ผู้โชคดี** เดิมเป็นคนจัดฉากลิเก และเป็นผู้รับเหมา ต่อมาได้เป็นลูกน้องของทุ้ยและลูกพี่ของเท่ง แต่ออกจากซอยเถิดเทิงเนื่องจากไปประเทศอังกฤษเนื่องจากทายผลฟุตบอลถูก โดยทิ้งไว้เพียงจดหมายให้กับเท่งในตอน "มหาผู้มาใหม่" (เนื่องจากเอกพันธ์ลาไปบวชโดยมี เด๋อ ดอกสะเดา มารับหน้าที่แทน)

**ครูน้ำหวาน** (2549) ใน *ระเบิดเถิดเทิง*

เป็นคุณครูคนใหม่ของโรงเรียนเถิดเทิงวิทยา ปรากฏตัวครั้งแรกในตอน **คุณครูคนใหม่** อยู่บ้านเช่าข้าง ๆ กับร้านเจ๊หม่ำ ปัจจุบันลาออกจากโรงเรียนไปแล้ว

* **จาตุรงค์ มกจ๊ก** (2541 / 2557 / 2558-2559) รับบทเป็นตัวละคร ดังต่อไปนี้

**กิมหยง** (2541) ใน *ระเบิดเถิดเทิง*

เพื่อนของเจ๊หมํ่า ปรากฏตัวเพียง 4-5 ตอนเท่านั้น

**เสี่ยเจ๋ง** (2557) ใน *ระเบิดเที่ยงแถวตรง*

เจ้านายของจ่าเท่ง ทำธุรกิจร้านค้าและธุรกิจส่วนตัว รวมถึงเป็นผู้บงการด้านคดีค้าอาวุธ-ปืนข้ามชาติ แต่สุดท้ายตนเองและลูกน้องถูกจับไปดำเนินคดี

**เฮียฮง** (2558-2559) ใน *ระเบิดเถิดเทิง สิงโตทอง*

ลูกชายคนโตของอากงเล้ง ชอบสร้างเรื่องให้ครอบครัวปั่นป่วนประจำ มีนิสัยเจ้าเล่ห์ เห็นแก่ตัว ทำทุกอย่างเพื่อหวังจะเอามรดกของอากงเล้งมาเป็นของตน

* **นงค์ เชิญยิ้ม** (2559-2561) รับบทเป็นตัวละคร ดังต่อไปนี้

**อำนาจ** (2559-2560) ใน *ระเบิดเถิดเทิงแดนเซอร์ทะลวงไส้*

สามีเจ๊หอยทอด พ่อบ้านใจกล้าที่โดนเจ๊หอยทอดด่าทุกวัน

**จ่าจ๋า** (2560-2561) ใน *ระเบิดเถิดเทิงแดร็กคูล่าหารัก*

นายตำรวจชั้นผู้น้อย ประจำการในถนนข้าวสาร ซึ่งเคยถูกวิญญาณของทิมเข้าสิงร่างเพื่อให้ทิมได้สื่อสารกับแซนดี้มาแล้ว ต่อมา จ่าจ๋าก็ถูกลินคอร์นกัด จนกลายเป็นแวมไพร์

* **พริมรตา เดชอุดม** (2557-2558 / 2561-2562) รับบทเป็นตัวละคร ดังต่อไปนี้

**เอ๋** (2557-2558) ใน *ระเบิดเที่ยงแถวตรง*

เป็นเจ้าของที่เช่าร้านอาหารคนใหม่แทนเจ้าของร้านอาหารคนเก่า (คุณนายแพรว และ น้อยหน่า) เป็นคนที่ชอบหว่านเสน่ห์กับ จ่าเท่ง จ่าโหน่ง เอ๋เดินเข้ามาที่สนามฝึกเพื่อมากระจายข่าวร้านก๋วยเตี๋ยวที่ตัวเองพึ่งเปิดกิจการที่ตลาด แต่เพราะความสวยที่โดดเด่น ดึงดูสายตาหนุ่ม ๆ จ่าโหน่งโชว์รวยทันที ตะโกนบอกน้อง ๆ ทหารว่าจะเลี้ยงฟรี จ่าเท่งยอมไม่ได้ เอาอำนาจสั่งการลูกน้องข่ม เรื่องร้านก๋วยเตี๋ยว

**เลม่อน** (2561-2562) ใน *ระเบิดเถิดเทิงซอยข้าใครอย่าแตะ*

เลขาส่วนตัวของเสี่ยหมี เธอหน้าตาดีและสวยทำให้มีผู้ชายหลายคนต้องแอบชอบและหลงรักเธอ โดยเฉพาะเท่ง

### นักแสดงหรือตัวละครจาก ระเบิดเถิดเทิง

*ดูบทความหลักที่ ระเบิดเถิดเทิง*

* **เจ๊หม่ำ** แสดงโดย หม่ำ จ๊กมก (2539-2546, 2552)

ภรรยาของอาโกว เจ้าของร้านชำ นิสัยโหดร้าย ปากจัด ทำให้ใคร ๆ ต่างเกรงกลัว และมักเบี้ยวค่าเช่าบ้านกับประสิทธิ์เป็นประจำ ในตอน **ศึกวันล้างหนี้** เจ๊หม่ำได้สาบานกับอาโกว หากชกมวยแล้วชนะก็จะพาไปเที่ยวรอบโลก และก็เป็นอย่างนั้นจริง ๆ เจ๊หม่ำจึงจำต้องออกจากซอยเถิดเทิงพร้อมกับอาโกวไปเที่ยวรอบโลก (เนื่องจาก หม่ำ มีงานค่อนข้างมากทำให้ไม่มีเวลามาถ่ายทำระเบิดเถิดเทิง) โดยในตอน **ตัวจริง ตัวปลอม** เจ๊หม่ำและอาโกวได้ปรากฏตัวอีกครั้งจากทิเบตจากความช่วยเหลือของเฉื่อยให้ หงส์ แก้ว และประสิทธิ์ได้พูดคุยกับเจ๊หม่ำและอาโกวซึ่งเจ๊หม่ำได้พยายามขโมยคอมพิวเตอร์ของร้านอินเทอร์เน็ตเพื่อใช้ติดต่อกลับมาแต่ทว่าอาโกวได้ทิ้งเจ๊หม่ำระหว่างทาง ทำให้เจ๊หม่ำเสียใจช็อกจนกลายเป็นคนบ้าอาละวาด สติไม่ดีที่สนามบินในเมืองไทยฝั่งขาเข้า และมักคิดเพ้อถึงอาโกว สามีของตนเอง ปัจจุบันรักษาอาการทางจิต อยู่ในโรงพยาบาลประสาทแห่งหนึ่ง ในตอน **เจ๊หม่ำ คัมแบ๊ก** เท่งโหน่งได้หาทางช่วยเหลือเจ๊หม่ำหนีออกจากโรงพยาบาลประสาท แต่สุดท้ายก็ถูกหมอจับเข้าไปในโรงพยาบาลเหมือนเดิมปัจจุบัน​เจ๊​หม่ำออกจาก​โรงพยาบาล​ประสาทไปรักษาสุขภาพ​จิตที่ประเทศ​นิวซีแลนด์​ ในระเบิดเถิดเทิงตอน **เจ๊หม่ำ รีเทิร์น** มีชายที่ชื่อว่า หัก เขาต้องการขอมวลสารในซอยเถิดเทิงจากพ่อมหาไปให้หลวงพ่อดำ แต่เนื่องจากเขามีหน้าตาเหมือนเจ๊หม่ำมาก จึงถูกพ่อมหาใช้ให้แต่งตัวเป็นเจ๊หม่ำ เพื่อหลอกเฮียซ้งให้ออกจากซอยเถิดเทิง แต่สุดท้ายก็ถูกเฮียซ้งจับได้เสียก่อนเพราะเจ๊หม่ำตัวจริงเกิดโทรศัพท์มาหาพ่อมหาจากประเทศนิวซีแลนด์

* **อาโกว** แสดงโดย สุรกิจ เย็นชัยพฤกษ์ (เป๋อ จ๊กมก) (2539-2546)

สามีของเจ๊หม่ำ มาจากเมืองจีน อาโกวมักจะถูกเจ๊หม่ำดุด่าอยู่เป็นประจำ หากไม่ทำงานตามที่เจ๊หม่ำสั่ง อาโกวทำกาแฟและโอเลี้ยงขายที่ร้านของตนเองกับเจ๊หม่ำ ปัจจุบันได้ออกจากซอยเถิดเทิงไปพร้อมกับเจ๊หม่ำในตอน **ศึกวันล้างหนี้** เนื่องจากชนะการชกมวยพร้อมกับคำสาบานที่จะไปเที่ยวรอบโลกด้วยรถซาเล้ง แต่อาโกวดันทิ้งเจ๊หม่ำไประหว่างการเดินทางรอบโลก เป็นเหตุให้เจ๊หม่ำกลายเป็นบ้า เสียสติ (เนื่องจากเขาได้เสียชีวิตไปตั้งแต่ พ.ศ. 2547 จึงได้มีการเปลี่ยนแปลงเนื้อเรื่องของเจ๊หม่ำกับอาโกว)

* **สะอาด ณ แมนยู** แสดงโดย หนู คลองเตย (2539-2541, 2542)

คนในซอยนิยมเรียกว่า **คุณนายสะอาด** เจ้าของบ้านเช่าในซอยเถิดเทิง เป็นเศรษฐินีที่รวยคนหนึ่งในซอยเถิดเทิงและเป็นคนคุมซอยเถิดเทิง คุณนายสะอาดมีนิสัยคล้ายคลึงกับเจ๊หม่ำแต่โดยรวมมีความใจดีมากกว่าเจ๊หม่ำ ภายหลังคุณนายสะอาดได้ออกจากซอยเถิดเทิงเนื่องจากป่วยหนักจนต้องเข้าโรงพยาบาล และย้ายการรักษาไปที่อื่นพร้อมกับเดินทางไปอยู่ต่างประเทศ (เนื่องจากเหตุผลส่วนตัวของหนูทีมงานจึงได้ตัดบทของเขาออก) จึงได้ให้ตุ่ม เพื่อนสนิทในวัยเรียน และประสิทธิ์มาดูแลงานของตนแทน และในตอน **คุณนายกลับมาแล้ว** (2542) คุณนายสะอาดได้ปลอมตัวเป็นยาจกมายังซอยเถิดเทิง เพื่อดูการทำงานของประสิทธิ์ โดยที่ประสิทธิ์ได้ให้คุณนายสะอาดปลอมเป็นตัวเองเพื่อหลอกชาวบ้านแต่สุดท้ายแผนของประสิทธิ์ก็พังไม่เป็นท่าแถมคุณนายสะอาดยังได้รู้ความจริงว่าประสิทธิ์ยักยอกเงินของคุณนายตั้งแต่เดือนแรกที่เข้ามาทำงานจนเกือบถูกไล่ออกโชคดีที่พ่อมหาขอเอาไว้

* **ทุ้ย** แสดงโดย เกียรติ กิจเจริญ (2539-2540)

หัวหน้านักเลงคุมซอยเถิดเทิงที่เท่งนับถือ ปัจจุบันอาศัยอยู่ที่ ประเทศอังกฤษ เนื่องจากถูกรางวัลชิงโชคจากการส่งฉลากน้ำพริกตราแม่เพ็ชรทายในตอน "ผู้โชคดี" ได้ตั๋วเครื่องบินไปอังกฤษแต่ว่าได้เพียงขาไปอย่างเดียวไม่มีขากลับแถมต้องทำงานใช้หนี้ฝรั่งปรากฏตัวครั้งสุดท้ายในตอน **ลาก่อนพี่ทุ้ย** (เนื่องจากซูโม่กิ๊กได้ลาออกจากเวิร์คพอยท์ไปเปิดบริษัททริปเปิ้ลทูร่วมกับ ติ๊ก กลิ่นสี) ปรากฏตัวอีกครั้งในตอน **คิดถึงจึงกลับมา (ทุ้ย)** เขาได้กลับมาที่ซอยเถิดเทิงพร้อมกับอเล็กซ์ที่เป็นเจ้าหนี้เพื่อพบทุกคนในซอยเถิดเทิงและอยากมาช่วยเปลื่ยนแปลงในซอยเถิดเทิงจนทำให้ทุกคนไม่พอใจเกิดมีปัญหากันจนในที่สุดเขาก็ได้กลับเป็นทุ้ยคนเดิมและกลับไปยังอังกฤษ

* **ตุ่ม** แสดงโดย แดนนี่ ศรีภิญโญ (2541-2549)

ภรรยาเก่าของเท่ง เป็นเศรษฐีนีประจำซอยเถิดเทิง เพื่อนสนิทของคุณนายสะอาด หลังจากที่คุณนายสะอาดเข้าโรงพยาบาลและย้ายออกจากซอยเถิดเทิงไปในเวลาต่อมา ทำให้ตุ่มไม่ได้มีโอกาสพบปะคุณนายสะอาดเลยสักครั้ง จนถึงตอน **คุณนายกลับมาแล้ว** แม้จะเป็นเศรษฐีนีเหมือนกับคุณนายสะอาด แต่นิสัยใจดีและมีเหตุผลในการตัดสินใจที่รอบคอบกว่า
แต่เดิม ตุ่มได้เข้ามาซอยเถิดเทิงมาเพื่อเก็บค่าเช่าที่ในซอยเถิดเทิงแทนคุณนายสะอาดผู้เป็นเพื่อนสนิท ต่อมาได้ช่วยเหลือคนในซอยเถิดเทิง ทำให้หน้าที่ในการทวงหนี้ค่าเช่าที่ของตุ่มลดน้อยลงและหันมาทำกิจการแทนคือเปิดร้านตัดผมชื่อ ตุ่มบาร์เบอร์ แต่มีโหน่งมาตัดผมให้ ต่อมาได้ร่วมหุ้นกับเต่าเปิดร้านเต่าซาลอนขี้น
ตุ่มหลงรักเท่งตั้งแต่ที่ตุ่มเข้ามาในซอยเถิดเทิงใหม่ ๆ และได้แต่งงานเป็นสามีภรรยากัน แต่ทั้งสองได้อยู่กินกันมานานทำให้มักจะต่อล้อต่อเถียงทะเลาะด้วยกันอยู่ตลอดเวลา จนสุดท้ายต้องมีอันหย่าร้างกันไปเพราะความไม่เอาไหนของเท่ง ในตอน **พินัยกรรม** ตุ่มออกจากซอยเพื่อจะไปเซอร์ไพร์สเต่าที่อเมริกาแต่ดันไปผิดที่จนเวลาต่อมาตุ่มได้เดินทางที่อเมริกาเพื่อเจอเต่าในที่สุด ปัจจุบันแต่งงานใหม่อยู่ที่ยุโรป

* **ประสิทธิ์** แสดงโดย โชเล่ย์ ดอกกระโดน (2541-2548)

ตัวแทนผู้ทวงหนี้ของคุณนายสะอาด และเป็นเจ้าหนี้ของเจ๊หม่ำ มักจะทวงหนี้ค่าเช่าเสียทุกครั้ง โดยชอบพูดสำเนียงใต้เป็นเอกลักษณ์ มีลักษณเป็นเกย์ควีน มีนิสัยปากจัด ชอบทวงหนี้และขายประกันไปพร้อมกัน ออกจากซอยไปเพราะไปทำหน้ามาเพื่อให้เท่งหลงรักแต่หน้าเสียโฉมจึงไม่กล้ากลับมา ประสิทธิ์หลงรักเท่งตั้งแต่แรกเห็นและจะพูดจาอ่อนหวานกับเท่งเวลาทวงหนี้ค่าเช่า แต่เท่งไม่ชอบด้วย ผิดกับเวลาทวงหนี้คนอื่นที่มักพูดจากดุดันและชอบเหน็บแนม เมื่อเวลาที่ประสิทธิ์พูดจาอ่อนหวานกับเท่ง ทำให้ตุ่มแอบหึงเท่งโดยไม่รู้ตัว

* **ยายชา** แสดงโดย บุญฤทธิ์ คุ้มเงินแสน (ทอมมี่ เถิดเทิง) (2541-2552)

หญิงชราขายกล้วยแขกอยู่ในซอย ตรงข้ามร้านของชำ (ร้านเจ๊หม่ำในอดีต) เดิมทีเป็นคนมาจากไทล้อเข้ามาในซอยเถิดเทิง ช่วงแรกเป็นคนปกติได้ยินทุกอย่างและชอบสอดรู้สอดเห็น พักหลัง ๆ เริ่มเป็นคนหูตึงอย่างมาก ชอบฟังผิดฟังถูกถามอย่างแต่ตอบอีกอย่างอยู่ตลอด ปัจจุบันยายชากลับไปอยู่กับครอบครัวแล้ว

* **เฉื่อย** แสดงโดย กอบโชค คล้ายสำริด (2542-2553)

คนในซอยเถิดเทิง เมื่อก่อนเป็นคนเฉื่อยชาสมชื่อ และพูดน้อย เขานั่งแผงขายหนังสือ แต่ปัจจุบันหันมาซ่อมเครื่องใช้ไฟฟ้าจนเครื่องใช้ไฟฟ้าที่ให้มาซ่อมเกลื่อนซอย จึงเปิดร้านเฉื่อยการช่าง ซ่อมเครื่องใช้ไฟฟ้าแทนที่ร้านตุ่มบาร์เบอร์ควบคู่กับการขายหนังสือ ต่อมาได้ย้ายร้านมาอยู่ตรงที่เคยเป็นบ้านเช่าซึ่งอยู่ข้างร้านเจ๊หม่ำ เขาชอบที่จะประดิษฐ์สิ่งที่แปลก ๆ ใหม่ ๆ อยู่ตลอดเวลาแต่สิ่งประดิษฐ์ของเฉื่อยมักจะใช้งานไม่ได้หรือใช้ไม่ได้ผลอยู่ทุกครั้ง ในระเบิดเถิดเทิง รุ่น 3 เฉื่อยได้เปลี่ยนมาเปิดร้านขายของชำควบคู่กับการรับซ่อมเครื่องใช้ไฟฟ้า ปัจจุบันเฉื่อยได้ไปทำงานให้กับองค์การนาซ่า

ใน ระเบิดเถิดเทิงซอยข้าใครอย่าแตะ เฉื่อยได้ส่งหุ่นยนต์ "เฉื่อย 0062" ที่มีรูปร่างเหมือนตัวเองมาให้กับบูมผู้เป็นหลานชาย ในตอน **เฉื่อย Come Back** เพื่อสอดส่องความเป็นอยู่ในซอยเถิดเทิงและหลานของตัวเอง

* **หงส์** แสดงโดย ลิซ่า ไปรพิศ (2544-2549)

สาวร้านขายอาหารและของชำ เป็นหลานของเจ๊หม่ำ หงส์แอบหลงรักผู้ชายทุกคน ยกเว้นโหน่ง เพราะโหน่งเอาแต่จะจีบหงส์อยู่บ่อยครั้ง เคยคบกับพงศ์ แฟนหนุ่มมาอยู่พักหนึ่งก็ความสัมพันธ์ระหว่างกันก็ได้เงียบหายไป ตอนแรกที่หงส์เข้ามาอยู่ในซอยเถิดเทิงเธอเป็นคนที่ชอบเชื่อในเรื่องโชคดวงชะตาเชื่อคำทักหมอดูมาก จนไม่มีงานเป็นหลักเป็นแหล่ง หลังจากที่เจ๊หม่ำและอาโกวเดินทางไปเที่ยวรอบโลก ได้ดูแลกิจการแทนออกจากซอยไปพร้อมกับเฮียเล้ง (เด่น ดอกประดู่) สามี และเฮียซ้งได้เข้ามาทำแทน ซึ่งปัจจุบันร้านของหงส์ได้กลายเป็นร้านของแก้วเพื่อนของหงส์
แต่ได้กลับมาที่ซอยเถิดเทิงอีกครั้งเนื่องจากประชดเฮียเล้ง และโกหกชาวซอยว่าเฮียเล้งมีเมียน้อย จึงเป็นเหตุที่หงส์ดั้นด้นกลับมาที่ซอยเถิดเทิง เมื่อในคราวที่กลับมา หงส์ยังคงหว่านเสน่ห์ให้กับผู้ชายไปทั่วไม่เว้นแม้แต่ลูกเกลี้ยง จึงเป็นเหตุให้เป็นคู่อริกับบัวไรอยู่บ่อยครั้ง (และยังคงหวังจะจับชายหนุ่มผู้มีฐานะร่ำรวยเพื่อประชดเฮียเล้ง) ท้ายที่สุดหงส์ปรับความเข้าใจกับเฮียเล้งได้ในที่สุดและกลับไปอยู่กับเฮียเล้ง

* **บุญยอด** แสดงโดย ถนอม สามโทน (2545-2547 เป็นบางตอนเท่านั้น), (2548 ทุกตอน)

ปรากฏตัวครั้งแรกในตอน **ผู้ช่วยจำเป็น** ตอนแรกยอดเป็นคนที่ติดเหล้า รู้ทุกอย่างเกี่ยวกับเหล้าชนิดต่าง ๆ แต่เขาไม่มีงานทำเป็นหลักเป็นแหล่ง เคยคบและจะแต่งงานกับสาวคนหนึ่งที่เข้ามาดีกับยอด แต่ก็ผิดหวัง เพราะสาวคนนั้นได้หนีจากงานแต่งและหอบสินสอดของยอดหนีไป ต่อมาได้เช่าบ้านหน้าวัด ทำร้านตัดผม ใช้ชื่อว่า บุญยอดเกษา เป็นคนใฝ่ในอาชีพนักร้อง และความฝันก็เป็นจริงเขาได้ออกอัลบั้มเพลง และออกจากซอยเถิดเทิงพร้อมกับปิดร้านตัดผมไป แต่กลับมาอีกครั้งในซอยเถิดเทิงเนื่องจากจะช่วยเหลือเรื่องที่พ่อมหาเป็นคนขี้ลืม

* **เฮียซ้ง** แสดงโดย พุฒิพงษ์ พรหมสาขา ณ สกลนคร (2549-2552)

เฮียจอมเจ้าเล่ห์ พ่อของหลิวและชาย เฮียซ้งได้เช่าร้านหงส์ (ร้านเจ๊หม่ำ) ทำร้านอาหารตามสั่ง ขายของชำ และร้านคาราโอเกะ ต่อมาได้หมดสัญญาเช่าร้านจึงได้มาเช่าต่อที่หอพักของแก้วเปิดร้านขายของชำที่ขายของชำ และร้านอินเทอร์เน็ต เฮียซ้งไม่ถูกกับพ่อมหา จึงมักกีดกันเท่งที่แอบชอบหลิว ตั้งเงื่อนไขกับเท่งไว้ว่าถ้าต้องการจะแต่งงานกับหลิว ต้องมีวุฒิการศึกษา ม.6 ที่ดิน 1 ไร่ ทอง 10 บาท และเงินสด 1 แสนบาท หลังจากหลิวกลับไปคืนดีกับสามี ปัจจุบันเฮียซ้งได้ออกจากซอยไปอย่างไม่ทราบสาเหตุ

* **ลูกเกลี้ยง** แสดงโดย อเล็กซานเดอร์ เรนเดลล์ (2550-2553)

ลูกชายคนเดียวของเท่ง โดยมีเต่าเป็นผู้อุ้มท้องแทนจึงเป็นลูกบุญธรรมของเต่า ตุ่มได้ฝากลูกเกลี้ยงให้พ่อคำสิงห์เลี้ยงที่เชียงใหม่มาตั้งแต่เด็ก และก็ได้กลับมาซอยเถิดเทิงอีกครั้งเมื่อลูกเกลียงโตเป็นหนุ่ม มีนิสัยเจ้าชู้ ขี้เล่นและขี้เกียจเหมือนเท่ง ชอบการเล่นฟุตบอลเป็นอย่างมาก และมีความใฝ่ฝันอยากเป็นตำรวจ โดยมีไอดอลคือจ่าพัน ทั้งที่เท่งอยากให้เป็นวิศวกร และพ่อมหาอยากให้เป็นหมอ
ปัจจุบัน (ระเบิดเถิดเทิง รุ่น 3) ลูกเกลี้ยงเรียนมหาวิทยาลัยชั้นปีที่ 3 เป็นรุ่นน้อง (น้องรหัส) ของบีน จึงมาช่วยงานที่บริษัทจัด Event ของบีน ในตอนนี้ลูกเกลี้ยงแอบชอบเพนท์ เนื่องจากประทับใจที่เพนท์คอยช่วยเหลือเมื่อครั้งที่ถูกขังในห้องเก็บของที่วัด แล้วถูกแมงป่องต่อย เคยคบกับลูกกบแต่โดนเท่งสั่งให้กินกุ้งจนลูกเกลี้ยงต้องพักรักษาตัวอยู่ที่โรงพยาบาล 

* **หลิว** แสดงโดย สินิทธา บุญยศักดิ์ (2550-2551)

ลูกสาวของเฮียซ้ง เจ้าของร้านขายข้าวและของชำ เคยรักอยู่กับเท่ง มีนิสัยขี้งกมาก ๆ ชอบรีดไถเงินจากคนอื่นบ่อย ๆ แม้แต่เฮียซ้งก็ไม่เว้น ในอดีตหลิว เคยแต่งงานแล้วและมีลูกอยู่ 1 คนชื่อตี๋ และต่อมาก็ได้กลับไปคืนดีกับสามี

* **ครูนุชจรี** แสดงโดย ชมพูนุช ปิยธรรมชัย (2551)

อาจารย์ที่โรงเรียนที่ลูกเกลี้ยงกำลังศึกษาอยู่ เป็นที่หมายปองของเท่ง แต่ครูนุชจรีไม่ชอบด้วย และชอบพูดเป็นสำนวนภาษาไทยมาเปรียบเทียบ ปัจจุบันลาออกและย้ายออกจากซอยเถิดเทิงไปแล้ว

* **บุญล้น** แสดงโดย สราวุฒิ พุ่มทอง (2549-2552)

ขายดอกไม้อยู่หน้าบ้านเท่ง ปรากฏตัวครั้งแรกในตอน **วาระสุดท้าย** เป็นคนพูดติดอ่าง ล้นเป็นลิ่วล้อของเท่งและโหน่งแต่หลงรักบัวไรอยู่ แต่บัวไรไม่ชอบด้วย ในตอน **ลิเก แก้บน** เมื่อบัวไรหนีออกจากซอยเพราะทะเลาะกับแก้ว ล้นจึงออกตามหาบัวไร และไม่กลับมาที่ซอยอีกเลย

* **ชาย** แสดงโดย บรมวุฒิ หิรัญยัษฐิติ (2551-2552)

ลูกชายของเฮียซ้ง เป็นเกย์ชอบผู้ชาย มาอยู่กับเฮียซ้งที่ร้านและทำขนมเค้กในร้านของเฮียซ้ง ต่อมาเฮียซ้งได้มาทำหอพักต่อ ชายจึงพยายามทำให้เป็นหอพักชายล้วน เพื่อจะได้เข้าหากับผู้ชายโดยที่เฮียซ้งพยายามที่วิถีทางที่จะทำให้ชายกลับมาเป็นผู้ชายเหมือนเดิม แต่ไม่สำเร็จ ในตอน **ลิเก แก้บน** ชายออกไปจากซอยเถิดเทิง โดยเดินทางไปอเมริกากับแฟนที่เป็นทอม

* **บัวไร** แสดงโดย รุ้งรดา เบญจมาธิกุล (2550-2552)

ญาติผู้น้องของแก้ว ปรากฏตัวครั้งแรกในตอน **ภารกิจ พิชิตหลาน** เข้ากรุงเทพมาอยู่กับแก้ว ต้องการจะกลับสุพรรณ เมื่อแก้วมีลูกแล้ว ชอบพูดยาว ๆ จนคนอื่นฟังไม่ทัน แอบหลงรักลูกเกลี้ยงอยู่ แต่ลูกเกลี้ยงไม่ชอบด้วย แต่กลับเป็นโหน่ง มหา ล้น จ่าพัน และเฉื่อย ต่างพยายามจีบบัวไรอยู่ ในตอน **ลิเก แก้บน** บัวไรทะเลาะกับแก้วจึงหนีออกจากซอยไป หลังจากนั้นอีก 5 ปีก็กลับมาที่ซอยเถิดเทิงอีกครั้ง พร้อมลูกในท้องโดยที่ไม่รู้ว่าใครเป็นพ่อของเด็ก

* **จ่าพัน** (ต่อมาได้เลื่อนยศเป็น **ดาบพัน**) แสดงโดย ภาณุพันธ์ ครุฑโต (2545-2550 บางตอน / 2551-2553)

ตำรวจขี้โวประจำซอย ชอบวางฟอร์มและชอบเอาคุกมาขู่คนในซอย แต่เป็นตำรวจที่มีความรับผิดชอบต่อหน้าที่ รวมถึงเป็นไอดอลของลูกเกลี้ยง บ้านพักของดาบพันเดิมเป็นที่ตั้งร้านมหายาดองของพ่อมหาและร้านตัดผมของโหน่ง แต่ปัจจุบันบ้านของดาบพันได้เปลี่ยนไปเป็นร้านเซเว่นไปแล้ว

ในระเบิดเถิดเทิงซอยข้าใครอย่าแตะ ดาบพัน (เรียกตัวเองว่า จ่าพัน) กลับมาแฝงตัวเพื่อสืบคดีค้ายาเสพติดกับแก๊งโจรที่ขายครีมบำรุงผิวบังหน้า ในตอน **เท่งโหน่งถล่มรังโจร** พร้อมให้เท่งและโหน่งแฝงตัวล่อซื้อยาเสพติดเพื่อช่วยเหลือแผนการจับกุม และมอบใบประกาศเกียรติคุณพร้อมกรอบใหญ่ยักษ์ให้เสี่ยหมีเป็นรางวัลที่ให้ความร่วมมือในการปิดคดี

ตัวละครสมทบและอื่น ๆ
--------------------

รายชื่อนักแสดง ปีที่ปรากฏ และบทบาทที่เขียนไว้อาจยังไม่สมบูรณ์

| **ตัวละครสมทบและอื่น ๆ** |
| --- |
| นักแสดง | ตัวละคร | ปีที่ปรากฏ |
| โน้ต เชิญยิ้ม | **กำนันก้าน** | [] |
| กำนันก้านเป็นพ่อของแก้ว มักจะถูกแก้วขอเงินเพื่อเอาไปให้โหน่งและมักจะบังคับให้โหน่งแต่งงานกับแก้ว ปัจจุบันใช้ชีวิตอยู่ที่สุพรรณบุรีโดยไม่มายุ่งกับโหน่งและแก้วแล้ว |
| ไพโรจน์ ใจสิงห์ | **พ่อคำสิงห์** | 2541 - 2550 (ปรากฏเพียงบางตอน) |
| พ่อคำสิงห์เป็นพ่อของตุ่ม มักจะบังคับตุ่มให้แต่งงานกับคนรวย ๆ แต่ในที่สุดก็ยอมตกลงให้เท่งกับตุ่มแต่งงานกัน และเมื่อลูกเกลี้ยงคลอดออกมาก็ถูกส่งไปอยู่กับพ่อคำสิงห์ที่เชียงใหม่ |
| มยุรา เศวตศิลา | **บัวฟัด แฉะกระโทก (กุ่ย)** | 2540 (ปรากฏตัวเพียง 4 ตอน) |
| ลูกจ้างของคุณนายสะอาด เอกลักษณ์เด่นคือพูดสำเนียงสุพรรณ มักเจอเธอได้ตอนทำความสะอาดในซอย ภายหลังได้ลาออกไป |
| อ่าง เถิดเทิง | **อ่าง** | 2539 - 2540 |
|  |
| โย่ง พิจิตร | **ตำรวจประจำซอย** | 2539 - 2540 |
| ตำรวจประจำซอยที่มักจะโผล่มาตอนละครใกล้จะจบ แล้วจะมาจับอ่างตลอด |
| ? | **คนขายหนังสือ / จ่าเป่ง** | 2541 / 2548 |
| ทำอาชีพขายหนังสือ โดยจะขายอยู่หน้าร้านตัดผม และข้างร้านยาดอง ต่อมาเฉื่อยได้มาดูแลกิจการต่อ |
| ? | **ยายน้อย** | 2541 |
| คนขายกล้วยแขกข้างร้านเจ๊หม่ำ ชอบมาขายเป็นบางช่วงสลับกับยายชา |
| พัณณ์ชิตา เรืองเศวตนันท์ | **แจ๊ส** | 2543 - 2547 |
| ลูกจ้างสาวที่ร้านเต่าซาลอน ของตุ่มและเต่า เป็นคนทันสมัย ช่างพูด ค่อนข้างซุ่มซ่าม จนถูกตุ่มและเต่าดุด่า เคยคบกับผู้ชายคนหนึ่งแต่ก็อกหักกลับมา เพราะนิสัยของเธอเอง มีช่วงหนึ่งที่เธอมีโรคประจำตัวคือลมบ้าหมู แต่ก็หายดีในช่วงหลัง ปัจจุบันได้ลาออกจากลูกจ้างและออกจากซอยเถิดเทิงไปแล้ว |
| นัทธมน เฉลิมวงศ์พันธ์ | **นิ่ม** | 2543 - 2547 |
| ลูกจ้างสาวที่ร้านเต่าซาลอน ของตุ่มและเต่า เป็นเพื่อนกับแจ๊สซึ่งทำงานอยู่ที่เดียวกัน แต่มีนิสัยคนละขั้วกับแจ๊สคือเป็นคนที่เนี๊ยบ นิ่มนวล เรียบร้อย ยิ้มง่าย แต่ค่อนข้างพูดน้อย นิ่มมักใส่กระโปรงยาวมาทำงานที่ร้านเป็นประจำ (บางตอนใส่กระโปรงสั้น)
ในตอน  **มั่วนิ่ม** นิ่มได้โกหกแม่จำเนียน แม่ของเธอเองว่าตัวเองเป็นเจ้าของร้านเต่าซาลอนเพราะไม่อยากกลับไปอยู่แม่ที่บ้าน จนเกิดเรื่องราววุ่นวายต่าง ๆ (เป็นแผนการของเต่า) ทำให้เธอต้องติดคุก แต่ต่อมาพ่อมหาได้ประกันตัวออกมาโดยนำที่ดินของวัดไปจำนอง ต่อมายาใจ ชายเจ้าทุกข์ได้มาเอาเรื่องแม่จำเนียนถึงที่ร้านเต่าซาลอน แต่ยาใจดันหลงรักและชอบนิ่มขึ้นมา จึงไม่เอาเรื่องเอาราวแต่อย่างใด จนสุดท้ายนิ่มจึงสารภาพความจริงต่อแม่จำเนียนว่าเป็นเพียงแค่ลูกจ้างร้าน ทำให้เรื่องราวจบลงด้วยดี แต่เต่าติดคุกแทนเพราะเป็นเจ้าของร้าน ปัจจุบันได้ลาออกจากลูกจ้าง และออกจากซอยเถิดเทิงไปพร้อมกับแจ๊สแล้ว |
| จิรกิตติ์ สุวรรณภาพ | **พงศ์** | 2545 - 2546 (ปรากฏตัวในบางตอน) |
| หนุ่มที่เข้ามาอยู่ที่ซอยเถิดเทิง เขาเคยคบกับหงส์ หลานสาวของเจ๊หม่ำ แต่ต่อมาเขาได้ออกจากซอยเถิดเทิง และความสัมพันธ์กับหงส์ก็ได้เงียบหายไป |
| ธีรวัฒน์ ทองจิตติ | **หมวดยุ้ย** | 2546 |
| เป็นตำรวจที่เข้ามาประจำการซอยเถิดเทิง เพื่อสอดส่องดูแลและช่วยเหลือคนในซอยเพื่อไม่ให้มีคนร้าย เป็นแฟนกับเต่าในช่วงแรก ๆ ภายหลังได้ออกจากซอยและได้ย้ายประจำการที่อื่นพร้อมกับเลิกกับเต่า |
| กิ๊ฟ โคกคูน | **หมวดกิ๊ฟ** | 2547 - 2549 (ปรากฏตัวในบางตอน) |
| เป็นตำรวจยศผู้หมวดที่เข้ามาประจำการแทนหมวดยุ้ย เข้ามาประจำการในซอยเถิดเทิงเพื่อคอยปราบคนร้ายและดูแลช่วยเหลือคนในซอยเถิดเทิง ภายหลังได้ออกจากซอยเถิดเทิงและได้ย้ายประจำการที่อื่น |
| ? | **ปุ๋ย** | 2549 |
| สาวลูกจ้างในร้านเต่าซาลอน ปัจจุบันได้ออกจากซอยเถิดเทิงไป |
| ดาร์กี้ ขี้เมา | **น้าชู** | ?? |
| ยามหอพักของแก้ว นาน ๆ ปรากฏตัวที และชอบแต่งกลอน |
| ? | **ตี๋** | 2551 |
| ลูกชายของหลิว ได้มาที่ซอยเถิดเทิงเนื่องจากคดีการดูแลเด็ก แต่ว่าหากอยู่กับญาติของหลิวเกิดอาการป่วยหนัก หลิวจึงยกให้เป็นลูกบุญธรรมของแก้ว ปัจจุบันย้ายไปอยู่เมืองจีนกับพ่อ |
| เก่ง ชะชะช่า | **สุรเชษฐ์ (เชษฐ์)** | 2548 - ?? |
| อาชีพเดิมเคยขายอุปกรณ์ไฟฟ้า ปัจจุบันหันมาเป็นมอเตอร์ไซต์รับจ้าง โดยดาวน์รถและเป็นเจ้าของวินเอง มีลูกน้องเก่าอีก 3 คน ที่ชอบทำอะไรพร้อม ๆ กัน โดยที่ 3 คนนี้ให้สัญญากันว่าจะไม่เอาเปรียบกัน |
| ? | **เอก** | ?? |
|  |
| ? | **ไข่** | ?? |
| พนักงานขายลูกบิดประตู |
| บุญญฤทธิ์ ดุจพิบูลย์ผล | **แม็ก** | ?? |
| พนักงานร้านขายมอเตอร์ไซต์ฮอนด้า |
| ? | **แจ๋น** | 2549 - 2550 |
| หลานของเฉื่อย ทำอาชีพขายขนมหวานข้างร้านเฉื่อย มีนิสัยชอบจีบผู้ชายหล่อ ๆ ปัจจุบันได้ออกจากซอยเถิดเทิงไป |
| เด่น ดอกประดู่ | **เฮียเล้ง** | 2549 |
| ปรากฏตัวครั้งแรกในตอน **โคแก่กินหญ้าอ่อน** เดิมชื่อ **ศักดิ์** เป็นเพื่อนของมหา เดิมทีมาปรึกษากับมหาเรื่องนกเขาไม่ขัน และ เรื่องหาสะใภ้เพื่อพามาให้แม่ดูตัว จนในที่สุดได้พบหงส์ แล้วเข้ามาจีบหงส์เพื่อหวังจะพาหงส์ไปพบแม่ แต่หงส์กลับปฏิเสธและหลอกคบเพื่อหวังเอาเงิน จนทำให้เฮียเล้งทนไม่ไหว ในที่สุดเฮียเล้งก็ย้ายมาอยู่กับหงส์ที่ร้าน แล้วคอยดูแลและพยายามจีบแล้วอยู่กินกับหงส์ แล้วดูแลร้านให้ เฮียเล้งมักกันท่าและแสดงอาการหึงหวงหงส์ต่อเมื่อหงส์แอบจีบผู้ชาย ตอนที่เฮียเล้งเผลอ ภายหลังเฮียเล้งได้คบกับหงส์ในที่สุด เฮียเล้งได้ออกจากซอยพร้อมกับหงส์
เฮียเล้งได้กลับมาอีกครั้งเพื่อพยายามง้อคืนดีกับหงส์จนท้ายที่สุดหงส์ก็ได้ปรับความเข้าใจกับเฮียเล้งแล้วทั้งคู่ก็ได้คบกันอีกครั้งแล้วออกจากซอยเถิดเทิงไปอีกครั้ง |
| ? | **ลูกกอล์ฟ** | ?? |
| นักเลงประจำซอยเถิดเทิง ชอบเท่งและโหน่งมานาน ปัจจุบันได้ออกจากซอยเถิดเทิงไป |
| ? | **โบบา** | ?? |
| แฟนของลูกกอล์ฟ ชอบทำให้เท่งกับโหน่งปวดหัวมาก ปัจจุบันได้ออกจากซอยเถิดเทิงไป |
| อภิษฎา เครือคงคา | **ลูกกบ** | 2553 |
| เพื่อนเก่าของลูกเกลี้ยง เคยคบกับลูกเกลี้ยงแต่โดนพ่อมหาสั่งให้กินข้าว ปัจจุบันได้ออกจากซอยเถิดเทิงไป |

**หมายเหตุ : (*****?)** คือไม่ทราบชื่อนักแสดงจริง , **(??)** คือไม่ทราบปีที่แสดงชัดเจน*

### ตัวละครจาก ระเบิดเถิดเทิงรุ่น 3

*ดูบทความหลักที่ ระเบิดเถิดเทิง รุ่น 3*

### ตัวละครจาก ระเบิดเถิดเทิงลั่นทุ่ง

*ดูบทความหลักที่ ระเบิดเถิดเทิง ลั่นทุ่ง*

### ตัวละครจาก ระเบิดเที่ยงแถวตรง

*ดูบทความหลักที่ ระเบิดเที่ยงแถวตรง*

### ตัวละครจาก ระเบิดเถิดเทิงสิงโตทอง

*ดูบทความหลักที่ ระเบิดเถิดเทิงสิงโตทอง*

### ตัวละครจาก ระเบิดเถิดเทิงแดนเซอร์ทะลวงไส้

*ดูบทความหลักที่ ระเบิดเถิดเทิงแดนเซอร์ทะลวงไส้*

### ตัวละครจาก ระเบิดเถิดเทิงแดร็กคูล่าหารัก

*ดูบทความหลักที่ ระเบิดเถิดเทิงแดร็กคูล่าหารัก*

### ตัวละครจาก ระเบิดเถิดเทิงซอยข้าใครอย่าแตะ

*ดูบทความหลักที่ ระเบิดเถิดเทิงซอยข้าใครอย่าแตะ*

### ตัวละครจาก เถิดเทิงม่วนคักฮักหลาย

*ดูบทความหลักที่ เถิดเทิงม่วนคักฮักหลาย*

ดูเพิ่ม
-------

* ระเบิดเถิดเทิง
* ระเบิดเถิดเทิง รุ่น 3
* ระเบิดเถิดเทิง ลั่นทุ่ง
* ระเบิดเที่ยงแถวตรง
* ระเบิดเถิดเทิงสิงโตทอง
* ระเบิดเถิดเทิงแดนเซอร์ทะลวงไส้
* ระเบิดเถิดเทิงแดร็กคูล่าหารัก
* ระเบิดเถิดเทิงซอยข้าใครอย่าแตะ

อ้างอิง
-------



| * ด
* ค
* ก
รายการโทรทัศน์ที่ผลิตโดยเวิร์คพอยท์ เอ็นเทอร์เทนเมนท์ |
| --- |
| เกมโชว์/ควิซโชว์ | 
* เวทีทอง (เวทีเธอ)
* ชิงร้อยชิงล้าน (ยุคแรก
* ท็อป ซีเคร็ต
* ครั้งหนึ่งในชีวิต
* ซูเปอร์เกม
* ชะชะช่า
* ทเวนตี้ เซ็นจูรี่ ตั๊ก
* ซันไชน์เดย์
* ว้าว ว้าว ว้าว
* เดอะบิ๊ก
* เดอะสตอรี)
* กามเทพผิดคิว
* เกมจารชน (คู่หูอันตราย)
* เกมแก้จน
* แฟนตาซีมีหาง
* แฟนพันธุ์แท้ (2000
* 2001
* 2002
* 2003
* 2004
* 2005
* 2006
* 2007
* 2008
* 2012
* 2013
* 2014
* 2015
* ซูเปอร์แฟน
* 2018
* แฟนด้อมพันธุ์แท้)
* เกมทศกัณฐ์ (ปางใหม่
* ศึกทศกัณฐ์หน้าทอง
* ยกทัพ
* จำแลง
* ช่วยครูใต้)
* เถ้าแก่ใหญ่
* ครัวตัวเอ้
* แม่บ้านมหัศจรรย์ SUPER WOMAN
* ยกสยาม (ปี 1
* 2
* ๑๐๐
* ๑๐ ข้อ)
* ตู้ซ่อนเงิน
* กล่องดำ
* ล้วงลับตับแตก (upLoad)
* คนเก่งภาษาไทย
* SME ตีแตก (อาเซียน
* THE FINAL 2015
* 2016)
* เกมเผาขน
* วิทยสัประยุทธ์
* ราชรถมาเกย
* คนละดาวเดียวกัน
* บ้านเจ้าปัญญา
* นักประดิษฐ์พันล้าน
* อัจฉริยะยกบ้าน
* Sci Fighting วิทย์สู้วิทย์
* ปฏิบัติการซ่า ฮารูฟรึ่บ
* The Snake เกมงูซ่า
* เดอะ นอยซ์ ไทยแลนด์
* ใครคือใคร Identity Thailand
* เจาะเวลามหาสนุก
* My Man Can แฟนฉันเก่ง
* สนามท้าดวล
* Family Business Open Up! เปิดความคิด ธุรกิจสองรุ่น
* ร้อยมือสร้างเมือง
* แก๊งป่วนท้าจักรวาล
* เจ้าชู้ประตูไหน
* Under 100 ร้อยนี้มีทอน
* สายลับจับแกะ
* ปริศนาฟ้าแลบ
* The Dish เมนูทอง
* คดีสีชมพู
* I Can See Your Voice Thailand นักร้องซ่อนแอบ
* Honey Hero คู่รักนักสู้
* ไมค์หมดหนี้ (ตั้งตัว
* ฟ้าใหม่ ไมค์ตั้งตัว
* นักร้องนำโชค
* เสี่ยงโชค)
* The Mask Singer หน้ากากนักร้อง (1
* 2
* 3
* 4
* Project A (Truce Day)
* Line Thai (Line พราง)
* วรรณคดีไทย
* Mirror
* จักรราศี
* งานวัด
* ลูกไทย
* 12 (Twelve))
* The Streamer
* Hear Me.Love Me.See Me กล้องส่องรัก
* Battle TV สถานีแข่งไลฟ์
* The Unicorn สตาร์ทอัพพันล้าน
* Show Me Your Son ลูกแม่หล่อมาก
* My Mom Cooks เชฟไม่ทิ้งแถว
* The Show ศึกชิงเวที
* นักร้องสองไมค์
* บัดดี้ตีไข่
* Who Is My Chef โต๊ะนี้มีจอง
* 123 Ranking Show
* 3 เงาเขย่าเพลง
* Infinite Challenge Thailand ซุปตาร์ท้าแข่ง
* กล่องของขวัญ
* คู่เฟค คู่แฟน
* เสียงซ่อนรูป
* มโนVSมหาชน
* ยืน 1 (ถึง 3)
* คนซ้อนคน
* ปัญญาปันสุข (2023)
* The Wall Song ร้องข้ามกำแพง
* หัวท้ายตายก่อน (3×3)
* เลขเข้าวิน
* ปัญญาตลาดแตก
* แฟนกัน 1 DAY
* Game Room ห้องชนเกม
* เกมช้อปเฉือนช้อป
* Tower of Love หอคอยเพลงรัก
* แฟนฉัน วัดป่ะล่ะ? My Boyfriend is Better
* Face Off แฝดคนละฝา
* GEN WIT อัจฉริยะพันธุ์ใหม่

 |
| เรียลลิตี้เกมโชว์/ควิซโชว์ | 
* อัจฉริยะข้ามคืน
* เซียนนักซื้อ
* เกมแข่งเที่ยว

 |
| ละครโทรทัศน์/ละครซีรีส์ | 
* เพลงรักริมฝั่งโขง
* ลูกระนาด
* เรไร ลูกสาวป่า
* ศิลามณี
* ว้าวุ่นรุ่นเล็ก
* แม่หญิง
* นางกรี๊ด
* โรบอทยอดรัก
* นักสู้พันธุ์ข้าวเหนียว
* กระบือบาล
* คาราบาว เดอะซีรี่ส์
* เกมริษยา Office Syndrome (ภาค 2)
* 7 วันจองเวร (ซีซั่น 2
* ซีซั่น 3
* ซีซั่น 4)
* พระพุทธเจ้า มหาศาสดาโลก
* ยอดมนุษย์ดาบเทวดา
* ดอกไม้ลายพาดกลอน
* หน้ากากนางเอก
* นางแค้น
* ยุทธการสลัดนอ
* พันท้ายนรสิงห์
* แรงชัง
* ชะนีผีผลัก
* คู่ซี้ผีมือปราบ
* สาวน้อยร้อยหม้อ
* นางนาค สะใภ้พระโขนง
* ครูเพ็ญศรีกับเลดี้ปอบ
* กามเทพก้นครัว
* ผู้ใหญ่ลีศรีบานเย็น
* เสือตัดสิงห์ ลิงหลอกเจ้า
* นางทาสหัวทอง

 |
| ละครซิทคอม | 
* โคกคูนตระกูลไข่
* หมอสามชั้น
* ผีเพี้ยนโฮเต็ล
* รักต้องซ่อม
* รักริทึ่ม
* มรดกบันเทิง
* ศึกวันชูใจ
* แฟกทอรีที่รัก
* วงษ์คำเหลา เดอะซีรีส์
* รักกระหน่ำซัมเมอร์เซล
* มนต์รักมหานคร
* อภินิหารคุณยายทองคำ
* ออฟฟิศพิชิตใจ
* รักนี้ผีคุ้ม
* Cup Cake รักล้นครีม
* Love Blood จัดรักให้ตรงกรุ๊ป
* จูบ Kiss Me
* แม่จ๋าอย่าหักโหม
* เพลงรักบ้านเช่า
* จ่าเริง เซิ้งยับ
* ขวัญใจไทยแลนด์
* พ่อบ้านใจกล้าสตอรี่
* โฮะ! แฟมิลี่
* บางกอกลืมบอกแม่
* เถิดเทิงม่วนคักฮักหลาย
* โอมเพี้ยงอาจารย์คง
* โรงงานบรรจุรัก
* เจ๊ไฝ ยอดนักสืบ

 |
| เกมโชว์ซิทคอม | 
* ระเบิดเถิดเทิง (*รายชื่อตอน*
* รุ่น 3
* ลั่นทุ่ง
* เที่ยงแถวตรง
* สิงโตทอง
* แดนเซอร์ทะลวงไส้
* แดร็กคูล่าหารัก
* ซอยข้าใครอย่าแตะ
* ม่วนคักฮักหลาย)

 |
| วาไรตี้โชว์ซิทคอม | 
* ฮากลางแดด
* ตลก 6 ฉาก (ครับจารย์
* พระโขนง)
* ก็มาดิคร้าบ

 |
| ทอล์คโชว์/วาไรตี้โชว์ | 
* คู่ทรหด
* ละครแห่งชีวิต
* บ้านแห่งความรัก
* หัวใจทองคำ
* 7-7-40-ก้าว
* 100 แวง ตะแคง 15
* อยากออกทีวี
* ใครผิดยกมือขึ้น
* ศุกร์กันเถอะเรา
* คำพิพากษา
* Sofa Away เก้าอี้แดง ตะแคงเดิน
* ผู้หญิงรอบโลก
* ซิกส์เซนส์
* World Cup Mania
* เอเชียนบล็อก
* มหานคร
* สงครามเท้าไฟ
* ชัยบดินทร์โชว์ (Blues)
* ชมรมขนหัวลุก
* คุณพระช่วย
* ชิงช้าสวรรค์ (คอนเทสต์, ลูกทุ่งโอทอป, 2022)
* หม่ำโชว์
* อโรคา ปาร์ตี้ (ปาร์ตี้วิทยาศาสตร์ ตอน อโรคา ซายส์ ปาร์ตี้
* ตลาดนัดสุขภาพ
* 2014)
* เท่ง โหน่ง ผจญภัย
* บิ๊กหม่ำ
* คนอวดผี (ปีเสือ)
* เถ้าแก่ใหญ่
* พฤหัสอัศจรรย์
* ตุ๊กกี้โชว์
* ปาฏิหาริย์ ผ่านตาย (สวยข้ามคืน)
* 20 ปี แก๊ง 3 ช่า
* 3 น้าฮาฉ่อยข่าว
* Hamburger On TV
* ขอเปลี่ยน
* Love Is Family
* อมตะสยาม
* สวย เฉียบ เนี้ยบ (Post TV
* แซ่บคูณสอง)
* ริว Live มหัศจรรย์ทันที
* Shimura Zoo สี่ขาฮากลิ้ง
* YOUNG MEA DEE MISSION ปฏิบัติการคนรุ่นใหม่ขอทำดี
* มัจจุราชผิดคิว
* ตะลุยตลาดเช้า
* อาม่าคาเฟ่
* เค้าว่ากันว่า
* นางฟ้าเดินดิน
* ไทยเท่
* 2 Day 1 Night ซุปตาร์พาทัวร์
* เพชฌฆาตความเครียด 2013
* เจแปน แลนด์ดิ้ง
* ลูเชน มายากลทะลุมิติ
* Social Nake's World ยอดมนุษย์ออนไลน์
* จำอวดหน้าม่าน
* Safety First รู้ไว้ใช่ว่า
* Doctor Who ทะลุเวลากู้โลก
* Love Japan
* Let Me In ศัลยกรรมเปลี่ยนชีวิต (1
* 2)
* Time Scoop Hunter
* Bellator Fighting Championship
* Watch Out รู้เขารู้เรา
* ขบวนการ 3 ช่า
* Lucky Number (เลขอวดชีวิต
* เลขเศรษฐี)
* เชฟหม่ำ พ่อครัวหัวเหลี่ยม
* ฟาสต์ฟู้ดธุรกิจ
* Status Story
* จำอวดหน้าจอ
* ซูเปอร์หม่ำ
* Week Night Show
* สตูดิโอโกแกง
* สามสนิท กฤษณ์-ตั๊ก-ป๋อง
* เท่งโหน่งวิทยาคม
* ชิงร้อยชิงล้าน ว้าว ว้าว ว้าว (เดอะบิ๊ก
* เดอะสตอรี)
* Big Ben Show
* กู๊ดมอร์นิ่งนางฟ้า
* เลขอวดกรรม
* ร้านเด็ดประเทศไทย
* แหม่มบ๊อบ จ๊อบแจ๊บ
* อายุน้อย 100 ล้าน
* Woody World
* Victory BNK48
* Knock The Door ชักสุขเข้าบ้าน
* ปากสว่าง
* Beauty See First
* พ่อบ้านงานเข้า
* ขบวนการโจ๊กเกอร์
* กิ๊กไลฟ์
* กล้องส่องฮา
* T-POP Stage Show
* หลวงพี่ช่วยด้วย
* สะใภ้จงเจริญ
* 3 น้าโชว์
* เงาเผาขน
* ถึงหูครูเพ็ญศรี
* บ้านดีผีคุ้ม
* โต๊ะหนูแหม่ม
* ปัญญา 5 ดาว

 |
| เรียลลิตี้โชว์ | 
* คนอึดบันทึกโลก
* ซูเปอร์ 60+
* ซูเปอร์ 100
* อโรคา เรียลลิตี้ สุขภาพดีทุกตำบล
* ไทยแลนด์ก็อตทาเลนต์ (1
* 2
* 3
* 4
* 5
* 6
* 7)
* เดอะวอยซ์ไทยแลนด์ (1
* 2
* โบว์ขาวโบว์แดง
* ดวลวาทะ The Arena Thailand
* Run For Love วิ่งสู้รัก
* บานานา แก๊งค์สเตอร์
* The Band เดอะแบนด์ไทยแลนด์ (1
* 2)
* ไมค์ทองคำ (1
* 2
* 3
* 4
* 5
* 6
* 7
* 8
* 3 ฤดู
* 9
* 10
* สามวัย
* เด็ก
* หมอลำฝังเพชร 1
* หมอลำฝังเพชร 2)
* The Angel นางฟ้าติดปีก
* (1
* 2
* 3)
* HomePro Champion
* Bao Young Blood ดนตรีสร้างคุณค่าชีวิต (1
* 2
* 3
* 4)
* เดอะแร็ปเปอร์ (1
* 2
* 2020 Civil War
* 2021)
* Let Me In Thailand ศัลยกรรมพลิกชีวิต (1
* 2
* 3 Big Change
* 4 REBORN)
* เดี่ยวดวลไมค์ ไทยแลนด์
* We Kid Thailand เด็กร้องก้องโลก (1
* 2)
* The X Factor Thailand
* Diva Makeover เสียงเปลี่ยนสวย (1)
* BNK48 Senpai 2nd Generation
* Sweet Chef Thailand
* Social Icon Thailand
* เดอะคาสเซ็ท
* Fan Wars ดาวปั้นดาว
* เพชรตัดเพชร (ศึก 300
* เพชร 300
* เพชรคู่เพชร 300
* แท็กทีม
* ศึกโคตรเพชร
* สามสี)
* 4EVE Girl Group Star
* เพลงเอก (1
* 2
* นอกรอบ
* เสียงนี้ที่คิดถึง
* 3)
* Lodi X Next Idol
* โจ๊กตัดโจ๊ก (ฟรีสไตล์
* ต้นฉบับมาเอง
* ต้นฉบับสลับเพลง)
* ลูกทุ่งสิบทิศ
* ศึกมายากล Magic Wars
* THE TWO
* The Masterpiece เวทีบันลือโลก
* หมอลำไอดอล
* Gate 23

 |
| สารคดี | 
* ไดโนเสาร์ โลกไม่ลืม
* The Insider
* สารคดีดนตรีเล่าเรื่อง น้ำคือชีวิต
* ลุงพันกับนานามิ

 |
| รายการในวันหยุดนักขัตฤกษ์ | 
* ชิงร้อยชิงล้าน ฮาฮอลิเดย์
* ระเบิดเถิดเทิง วันหยุด
* Mask Party ปาร์ตี้หน้ากาก

 |
| ภาพยนตร์ทางโทรทัศน์ | 
* หนังดังวันเสาร์
* Friday Movie
* หนังดังวันอังคาร

 |
| วาไรตี้โชว์ละคร | 
* ตีลังกาท้าฝัน

 |
| เกมโชว์ควิซโชว์สำหรับเด็ก | 
* เกมทศกัณฐ์เด็ก
* สู้เพื่อแม่
* สนามสารพัดนึก
* หนูน้อย กู้อีจู้
* Super Idea คิด(ส์)กระหึ่มโลก
* กู้อีจู้ ผจญภัย
* ยอดมนุษย์ฝึกหัด
* ฟ้าแลบเด็ก
* หัวหน้าห้าขวบ

 |
| กีฬา | 
* Supermuaythai ไฟต์ถล่มโลก
* ซูเปอร์มวยไทย
* WP Boxing
* 10 Fight 10 (1
* 2
* 3)

 |
| วาไรตี้โชว์สำหรับเด็ก | 
* ยอดมนุษย์น้อย
* แก๊งนมกล่อง
* สมอลทอล์ค

 |
| เรียลลิตี้โชว์สำหรับเด็ก | 
* ซูเปอร์จิ๋ว
* ซูเปอร์ 10
* หลานปู่ กู้อีจู้
* สู้เพื่อแม่ สะพายเป้
* สู้เพื่อแม่ แท็คทีม
* สู้เพื่อแม่ สะพายกล้อง
* เก่งยกห้อง
* เดอะวอยซ์ คิดส์ ไทยแลนด์ (1)

 |
| รายการข่าว | 
* มติชนข่าวเช้า
* (ข่าวเที่ยง
* ข่าวค่ำ)
* ข่าวมื้อเช้า
* ข่าวเปรี้ยงเที่ยงตรง
* ข่าวมื้อค่ำ
* คุยข่าวรอบวัน
* ข่าวลูกทุ่ง
* อีจันสืบสยอง
* คุยสร้างเมือง
* คุยข่าวเดือด
* ข่าวเวิร์คพอยท์ (ตลาดข่าว
* เช้า
* ด่วนข่าวเที่ยง
* บรรจงชงข่าว (ชงข่าววันเสาร์)
* 2 ข่าวใหญ่
* สองทุ่ม
* สดจากที่จริง
* คุยทะลุข่าว
* ข่าวใหม่ต้นชั่วโมง)

 |
| รายการข่าวบันเทิง | 
* ดาราหน้าจอ
* ดาราตาสับปะรด
* ห้องข่าวบันเทิง
* ล้วงลับบันเทิง
* ฟาดข่าวบันเทิง
* ตั้งเตาเมาท์บันเทิง

 |